stanford-oval/wikipedia huggingface dataset:
Luettelo Kuopion hautausmaista
Puistoina olevat arkeologiset kohteet

| Hautausmaa | Sijainti | Osoite | Kartalla | Selite | Kuva | WD |
| --- | --- | --- | --- | --- | --- | --- |
| Hatsalan hautausmaa (Kuopion Sankaripuisto | Keskusta, Multimäki | Tulliportinkatu 35a | 62.8935°N, 27.6746°E | Hautausmaa perustettiin 1811 ja se oli hautauskäytössä 1860-luvulle. Se on myös valtakunnallisesti merkittävä rakennettu kulttuuriympäristö. Sankarihautausmaa on perustettu hautausmaan lounaiskulmaan. |  |   |
| Piispanpuisto | Keskusta, Väinölänniemi | Piispankatu 6 | 62.8886°N, 27.6886°E | Piispanpuistossa on ollut kolme tai neljä kirkkoa, joista viimeisin rakennettiin 1730. Se purettiin vuonna 1817 sen jälkeen, kun tuomiokirkon valmistui. Hautaaminen alueelle loppui 1770-luvulla. Vuonna 1985 kukkaistutuksia tehtäessä ja sen jälkeisissä tutkimuksissa kaivannoista löytyi ihmisen luita. Kaivaustutkimuksissa vuonna 2021 todettiin säilyneitä hautauksia lähes koko puiston alueella ja niiden lisäksi mahdollisesti kirkkorakennuksiin ja aitoihin viittaavia merkkejä. Piispanpuisto on myös osa valtakunnallisesti merkittävää rakennettua kulttuuriympäristöä Kuopion Piispanpuiston ympäristö ja kuurojen koulu. |  |   |
| Strömsdalsbrukin Vanha hautausmaa | Juankoski | Juankoskentie 13 | 63.0674°N, 28.3337°E | Juantehtaan vanha hautausmaa, hautaaminen on loppunut 1800-luvun puolivälissä. Hoidettu kulttuuriympäristökohde, osa suojeltua kiinteää muinaisjäännöstä Juantehdas. |  |  |
Luhtarölli

| Luhtarölli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Röllit Agrostis
Laji::  canina
Kaksiosainen nimi
 Agrostis canina  L. 
Katso myös
   Luhtarölli Wikispeciesissä   Luhtarölli Commonsissa 
Infobox OKNimi-testi OKIUCN-testi OK: 
Luhtarölli eli koiranrölli (Agrostis canina) on heinäkasvien heimoon ja röllien sukuun kuuluva kasvilaji, joka esiintyy yleisenä myös Suomessa.
Ulkonäkö ja koko

Luhtarölli on noin 40 senttimetrin korkuiseksi kasvava monivuotinen, mätästävä ruohokasvi. Hento varsi on pysty tai koheneva, usein punertava. Kapeat ja pehmeät lehdet ovat vastakkain; niiden pituus voi olla jopa yli 10 senttimetriä, leveys 1,5 millimetriä. Kasvin röyhykukinto on noin 80 millimetriä pitkä, usein punertava ja koostuu yhdestä tai useammasta noin 2,5 millimetrin mittaisesta tähkylästä. Kaksineuvoisissa ja tuulipölytteisissä kukissa on kolme hedettä. Hedelmä on noin 1,5 millimetrin mittainen kellanruskea jyvä, jonka kärjessä on karvatupsu.
Elinympäristö

Luhtarölli kasvaa monenlaisissa kosteissa elinympäristöissä: soilla, turvepohjaisilla niityillä, rantaniityillä, suopelloilla ja nurmikoilla.
Aiheesta muualla

Suomen Lajitietokeskus: Luhtarölli (Agrostis canina)
Luopioisten kasvisto: Luhtarölli (Agrostis canina)
ITIS: Agrostis canina (englanniksi)
United States Department of Agriculture (USDA): Agrostis canina (englanniksi)
Flora of China: Agrostis canina (englanniksi)
Centre for Agriculture and Biosciences International (CABI): Agrostis canina (velvet bentgrass) (englanniksi)
Lollandin kunta

| Lollandin kunta |
| --- | --- |
 Kunnan sijainti Tanskan kartalla.
Valtio:   Tanska
Alue:  Sjællandin alue
Keskustaajama:  Maribo
Hallinto:  
 – Pormestari:  Stig Vestergaard
Pinta-ala:  
 – Kokonaispinta-ala:  886,2 km²
Väkiluku:  40 966
 – Väestötiheys:  46,2 as./km²
 
 www.lolland.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Kartta kunnan alueella sijaitsevista seurakunnista.
Lolland on Sjællandin alueella Tanskassa sijaitseva kunta. Vuoden 2020 huhtikuussa kunnassa oli 40 966 asukasta, ja sen pinta-ala oli 886,2 neliökilometriä. Kunnan keskustaajama on nimeltään Maribo.
Lollandin kunta muodostettiin 1. tammikuuta 2007 Tanskan kuntauudistuksessa yhdistämällä seuraavat kunnat:
Holebyn kunta
Højrebyn kunta
Maribon kunta
Rødbyn kunta
Nakskovin kunta
Rudbjergin kunta
Ravnsborgin kunta
Seurakunnat

Seuraavassa on esitetty luettelo kunnan alueella sijaitsevista seurakunnista (tansk. sogn). Luettelon numerot viittaavat oheisen kartan numeroihin.
01: Købelev Sogn
02: Vindeby Sogn
03: Utterslev Sogn
04: Horslunde Sogn
05: Fejø Sogn
06: Femø Sogn
07: Sandby Sogn
08: Herredskirke Sogn
09: Løjtofte Sogn
10: Vesterborg Sogn
11: Birket Sogn
12: Askø Sogn
13: Branderslev Sogn
14: Stormarks Sogn
15: Nordlunde Sogn
16: Halsted Sogn
17: Stokkemarke Sogn
18: Bandholm Sogn
19: Sankt Nikolai Sogn
20: Avnede Sogn
21: Gurreby Sogn
22: Skovlænge Sogn
23: Søllested Sogn
24: Østofte Sogn
25: Hunseby Sogn
26: Kappel Sogn
27: Vestenskov Sogn
28: Arninge Sogn
29: Græshave Sogn
30: Landet Sogn
31: Ryde Sogn
32: Vejleby Sogn
33: Skørringe Sogn
34: Hillested Sogn
35: Maribo Domsogn Sogn
36: Bursø Sogn
37: Krønge Sogn
38: Tillitse Sogn
39: Dannemare Sogn
40: Gloslunde Sogn
41: Tirsted Sogn
42: Nebbelunde Sogn
43: Sædinge Sogn
44: Holeby Sogn
45: Fuglse Sogn
46: Rødby Sogn
47: Ringsebølle Sogn
48: Tågerup Sogn
49: Torslunde Sogn
51: Olstrup Sogn
51: Rødbyhavn Sogn
52: Errindlev Sogn
53: Langø Sogn
54: Nøbbet Sogn
Aiheesta muualla

Wikimedia Commonsissa on kuvia tai muita tiedostoja aiheesta .
Lollandin kunnan kotisivut (tanskaksi)
Länsi-Sikkim

Länsi-Sikkim (nepaliksi पश्चिम सिक्किम, Paścima Sikkima, engl. West Sikkim) on yksi Intian Sikkimin osavaltion neljästä piirikunnasta. Se rajautuu lännestä Nepaliin, pohjoisesta Pohjois-Sikkimiin, idästä Etelä-Sikkimiin ja etelästä Länsi-Bengaliin.
Piirikunnassa oli vuoden 2011 väestönlaskennassa 136 435 asukasta.
Loimaan Kojonperän työväentalo

| Loimaan Kojonperän työväentalo |
| --- | --- |
Sijainti:  Kojonperä, Loimaa
Rakennustyyppi:  työväentalo
Valmistumisvuosi:  1908–1909
Runkorakenne:  puurakennus
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Loimaan Kojonperän työväentalo oli Loimaan kaupungin Kojonperän  kylässä sijainnut työväentalo.
Historiaa

Työväentalo rakennettiin vuosien 1908 ja 1909 vaiheilla. Aluksi työväenyhdistys vuokrasi tontin ja lunasti sen omaksi myöhemmin.
Rakennus

Rakennusmestarina toimi Oskar Nieminen. Rakennusmateriaalina oli pääasiassa vanha hirsi. Talon pohjakaava oli alkujaan muodoltaan vinkkeli. Sisäkulmaukseen tehtiin eteisrakennelma 1930-luvulla. Talo oli maalattu punaiseksi ja julkisivut olivat rimalaudoitetut. Matala kivijalka oli tehty tasakokoisista luonnonkivilohkareista.
Lolland-Falsterin hiippakunta

| Lolland-Falsterin hiippakunta |
| --- | --- |
Valtio:   Tanska
Uskontokunta:  Tanskan kansankirkko
Piispanistuin:  Maribo
Tuomiokirkko:  Maribon tuomiokirkko
Piispa:  Marianne Gaarden
Perustettu:  1803
 
 Lolland-Falsters Stift 
Infobox OKVirheellinen NIMI-arvo: 
Lolland-Falsterin hiippakunta (tansk. Lolland-Falsters Stift) on yksi Tanskan kansankirkon hiippakunnista. Hiippakunta koostuu Lollandista ja Falsterista ja sen pääkirkkona toimii Maribon tuomiokirkko. Hiippakunta muodostettiin vuonna 1803 erottamalla se Fyenin hiippakunnasta. Lolland-Falsterin hiippakunta on Tanskan pienin hiippakunta.
Hiippakunnan tuomiokirkko on Maribon tuomiokirkko.
Rovastikunnat

Maribon tuomiorovastikunta
Länsi-Lollandin rovastikunta
Itä-Lollandin rovastikunta
Falsterin rovastikunta
Piispat

1803–1805: Andreas Birch
1805–1831: Peter Outzen Boisen
1831–1842: Rasmus Møller
1843–1845: Gerhard Peter Brammer
1845–1848: Peter Christian Stenersen Gad
1849–1854: Ditlev Gothard Monrad
1854–1856: Jørgen Hjort Lautrup
1856–1871: Severin Claudius Wilken Bindesbøll
1871–1887: Ditlev Gothard Monrad
1887–1899: Hans Valdemar Sthyr
1899–1903: Henrik Christian von Leunbach
1903–1907: Hans Sophus Sørensen
1907–1923: Caspar Wegener
1923–1942: Johan John Aschlund Ammundsen
1942–1950: Niels Munk Plum
1950–1964: Halfdan Høgsbro
1964–1969: Haldor Hald
1969–1996: Thorkild E. Græsholt
1996–2005: Holger Jepsen
2005–2017: Steen Skovsgaard
2017→ Marianne Gaarden
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut
Lego Harry Potter: Years 5–7

| Lego Harry Potter: Years 5-7 |
| --- | --- |

Kehittäjä:  Traveller’s Tales
Julkaisija:  Warner Bros. Interactive Entertainment, Feral Interactive
Jakelija:  Time Warner
Pelisarja:  Lego Harry Potter
Julkaistu:   11. marraskuuta 2011 NA 11. marraskuuta 2011 EU 18. marraskuuta 2011 PlayStation Vita NA 6. maaliskuuta 2012 EU 9. maaliskuuta 2012 Mac EU 22. maaliskuuta 2012 
Lajityyppi:  toimintaseikkailu
Pelimuoto:  yksinpeli, moninpeli
Ikäluokitus:  PEGI: 7+
Alusta:  Microsoft Windows, iOS, PlayStation 3, Xbox 360, Wii, PlayStation Vita, Nintendo DS, Nintendo 3DS, Nintendo Switch
Jakelumuoto:  DVD, Blu-ray, Wii optical disc, kasetti, UMD, digitaalinen jakelu
Lisää peliartikkeleitaVideopelien teemasivulla
Infobox OK  : 
Lego Harry Potter: Years 5–7 on Traveller’s Talesin kehittämä Lego-pelisarjan videopeli, joka julkaistiin vuonna 2011. Se on jatko-osa vuoden 2010 pelille Lego Harry Potter: Years 1–4. Peli kattaa Harry Potter -kirjasarjan kolme viimeistä kirjaa. Pelin demo julkaistiin 1. joulukuuta 2011.
Pelaaminen

Lego Harry Potterin pelaaminen vastaa pääpiirteiltään aikaisempien Lego -pelien pelaamista. Loitsut ovat tärkeässä osassa Lego Harry Potterin pelaamista, ja pelissä on useita loitsuja, joita voi oppia pelin edetessä. Koska pelissä on useita loitsuja, voi pelaaja valita valikosta mitä loitsua käyttää. Taikajuomat ovat myös tärkeässä osassa pelissä. Taikajuomat voivat auttaa tasojen läpäisemisessä, tai jos ne on valmistettu väärin, niistä voi tulla ikäviä sivuvaikutuksia, kuten pelaajan muuttuminen sammakoksi. Pelissä on useita hahmoja ja paikkoja, sillä se kattaa viimeiset kolme kirjaa kirjasarjasta ja viimeiset neljä elokuvaa. Pelissä on Lego Indiana Jones 2: The Adventure Continuesissa ensimmäistä kertaa nähty moninpelimekaniikka.
Kehitys

Heti Years 1-4 -pelin julkaisun jälkeen spekuloitiin, että sarjalle tulisi jatkoa pian. Warner Bros. ja Traveller’s Tales ajoittivat pelin julkaisun talveksi 2011. Pelin kansikuva julkaistiin syyskuussa 2011.
Vastaanotto

IGN antoi pelille arvosanan 8/10. IGN kehui pelin hauskoja välianimaatioita, musiikkiraidan käyttöä, pelaamisen helppoutta kaikille pelaajille sekä sitä, että pelaamista on vielä tarinan pelattuakin.
Käännös suomeksi
Länsi-Sumatra

| Länsi-Sumatra Sumatera Selatan |
| --- | --- |

 Lippu:  Vaakuna
 Sijainti
 Koordinaatit: 1°00′S, 100°30′E 
Valtio:   Indonesia
Hallinto:  
 – Pääkaupunki:  Padang
Pinta-ala:  42 013 km²
Väkiluku (2010):  4 892 400
 – väestötiheys:  120 as./km²
Kielet:  Indonesia Minangkabau Mentawai
Kansat:  Minangkabau (88%) Batakit (4%)  Jaavalaiset (4%)  Mentawait (1%)
Länsi-Sumatra (indonesiaksi Sumatera Barat) on provinssi Indonesiassa. Se sijaitsee Sumatran saaren länsirannikolla, Intian valtameren rannalla. Länsi-Sumatran naapuriprovinssit ovat Pohjois-Sumatra, Riau, Jambi ja Bengkulu. Länsi-Sumatraan kuuluvat myös Sumatran lähistöllä sijaitsevat pienemmät Mentawai -saaret. Länsi-Sumatran provinssin pääkaupunki on Padang. Alueen asukasluku on yhteensä noin 4 892 400 (vuonna 2010) ja pinta-ala 42 013 neliökilometriä.
Länsi-Sumatran väestöstä suurin osa on minangkabau -kansan jäseniä ja 98 % muslimeja. Alueen puhutuimmat kielet ovat minangkabau ja indonesia.
Länsi-Siangin piirikunta

Länsi-Siangin piirikunta (engl. West Siang district, hindiksi पश्चिम सियांग जिला, Paścima Siyāṅga jilā) on yksi Intian Arunachal Pradeshin osavaltion 17 piirikunnasta. Se rajautuu pohjoisesta Kiinaan, idästä Ylä-Siangin ja Itä-Siangin piirikuntiin, etelästä Assamiin ja lännestä Ylä-Subansirin ja Ala-Subansirin piirikuntiin.
Loikot

| Loikot |
| --- | --- |
 Haurasloikko (Cystopteris fragilis)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Sanikkaiset Pteridophyta
Alakaari::  Saniaiset Pteridophytina
Luokka::  Pteridopsida
Lahko::  Polypodiales
Heimo::  Loikkokasvit Cystopteridaceae
Suku::  Loikot Cystopteris  Bernh.
Katso myös
   Loikot Wikispeciesissä   Loikot Commonsissa 
Infobox OKNimi-testi OK: 
Loikot (Cystopteris) on loikkokasvien (Cystopteridaceae) heimoon kuuluva saniaissuku. Suku on sijoitettu aiemmin myös alvejuurikasvien (Dryopteridaceae), kiviyrttikasvien (Woodsiaceae) tai laajasti määriteltyyn kallioimarrekasvien (Polypodiaceae) heimoon. Sukuun kuuluu noin 25 lajia, joiden lisäksi sukuun on kuvattu reilut 50 muutakin lajia, mutta niiden taksonominen asema on toistaiseksi epäselvä.
Loikot ovat matalakasvuisia saniaisia, joilla on suomuinen sekä lyhyt tai suikertava juurakko. Lehtiruodit ovat suomuisia, ja lehdet kasvavat juurakosta yksittäin tai pieninä ryhminä. Lehtilavat ovat yleiseltä muodoltaan puikeita tai kolmiomaisia sekä kolmeen tai neljään kertaan parilehdykkäisiä. Itiöpesäkkeet ovat pyöreitä ja niiden suojukset aikaisin tippuvia.
Suomessa tavataan kahta loikkolajia, haurasloikkoa (Cystopteris fragilis) ja vuoriloikkoa (Cystopteris montana). Suomen haurasloikot jakautuvat kahteen alalajiin, kalliohaurasloikko (Cystopteris fragilis ssp. fragilis) ja kalkkihaurasloikko (Cystopteris fragilis ssp. dickieana), joista nimialalaji kalliohaurasloikko on selvästi yleisempi.
Lajeja

Cystopteris alpina – kalkkiloikko
Cystopteris bulbifera
Cystopteris diaphana – noroloikko
Cystopteris fragilis – haurasloikko
Cystopteris javensis
Cystopteris montana – vuoriloikko
Cystopteris regia
Cystopteris sudetica – vaalealoikko
Cystopteris tenuis
Cystopteris villosa
Aiheesta muualla

Laji.fi: Loikot (Cystopteris)
Lootujärvi

| Lootujärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°51′50″N, 25°04′22″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Jämsänjoen alue (14.51)
Laskujoki:  metsäoja 
Järvinumero:  14.513.1.001
Mittaustietoja
Pinnankorkeus:  149,4 m  
Pituus:  230 m  
Leveys:  90 m  
Rantaviiva:  0,541 km  
Pinta-ala:  0,889 ha  
Saaria:  ei saaria 
 fiLootujärvi 
Lootujärvi  on Keski-Suomessa Jämsässä  Partalan lähellä sijaitseva järvi.
Maantietoa

Järvi on 230 metriä pitkä, 90 metriä leveä, ja sen pinta-ala on 0,9 hehtaaria. Järvellä ei ole kartan mukaan saaria.  Sen rantaviivan pituus on 550 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Jämsänjoen alueella (14.51), jonka Märäsojan valuma-alueeseen (14.513) se kuuluu. Järven vedenpinnan korkeus on 149,4 metriä mpy.
Luc Nilis

| 0 | 1 | 2 |
| --- | --- | --- |

Henkilötiedot
Koko nimi: Luc Gilbert Cyrille Nilis
Syntymäaika: 25. toukokuuta 1967 (ikä 57)
Syntymäpaikka: Hasselt, Belgia
Pelipaikka: Hyökkääjä
Seurat
| Vuodet | Seura | O (M) |
| 1984–1986 1986–1994 1994–2000 2000 | Winterslag Anderlecht PSV Aston Villa |    3 (1) |
Maajoukkue
| 1988–2000 | Belgia | 56 (10) |
 Seurajoukkueuran tilastot kattavat vain kansalliset sarjat.
Luc Gilbert Cyrille Nilis (s. 25. toukokuuta 1967 Hasselt, Belgia) on belgialainen entinen jalkapalloilija.
Ura

Nilis oli pelipaikaltaan hyökkääjä. Hänet tunnettiin maalintekijänä ja vahvana pääpelaajana.
Nilis edusti Alankomaiden Eredivisiessä PSV:tä vuosina 1994–2000. Hän voitti seuran riveissä Alankomaiden-mestaruuden vuosina 1997 ja 2000 sekä Alankomaiden cupin vuonna 1996. Nilis voitti Eredivisien maalikuninkuuden vuosina 1996 ja 1997 tehtyään molemmilla kausilla 21 maalia. Hänet valittiin pelaajayhdistyksen äänestyksessä sarjan vuoden pelaajaksi vuonna 1995.
Nilis edusti Belgian 1. divisioonassa Anderlechtiä vuosina 1986–1994. Hän voitti seuran riveissä Belgian-mestaruuden vuosina 1987, 1991, 1993 ja 1994 sekä Belgian cupin vuosina 1988, 1989 ja 1994.
Nilis edusti Belgian 2. divisioonassa Winterslagia vuosina 1984–1986. Vuonna 2000 hän edusti Englannin Valioliigassa Aston Villaa.
Nilis pelasi Belgian maajoukkueessa vuosina 1988–2000 56 ottelua ja teki niissä 10 maalia. Hän edusti Belgiaa MM-kilpailuissa vuosina 1994 ja 1998 sekä Belgiassa ja Alankomaissa järjestetyissä EM-kilpailuissa vuonna 2000.
Muuta

Peliuransa jälkeen Nilis on työskennellyt valmentajana. Nykyisin hän toimii PSV:n organisaatiossa hyökkääjien valmentajana.
Nilisin poika Arne on myös jalkapalloilija. Hän pelaa PSV:n organisaatiossa.
Belgian joukkue – Jalkapallon EM-kilpailut 2000
1 De Wilde |
2 Deflandre |
3 Valgaeren |
4 Staelens |
5 Clement |
6 Vanderhaeghe |
7 Wilmots |
8 Goor |
9 E. Mpenza |
10 Strupar |
11 Verheyen |
12 De Vlieger |
13 Herpoel |
14 Walem |
15 Peeters |
16 Nilis |
17 Léonard |
18 Van Kerckhoven |
19 Van Meir |
20 De Bilde |
21 M. Mpenza |
22 Hendrikx |
Valmentaja Waseige
Luigi Tenco

Luigi Tenco vuonna 1967.
Luigi Tenco (21. maaliskuuta 1938 – 27. tammikuuta 1967) oli italialainen viihdelaulaja ja -lauluntekijä sekä näyttelijä. Hän ehti lyhyeksi jääneellä urallaan vakiinnuttaa asemansa sekä I cavalieri -yhtyeen keulahahmona pseudonyymillä Gigi Mai että sooloartistina, jona hänen ensimmäinen singlensä oikealla nimellä oli "Quando" (1962).
Tuon ajan italialaiset viranomaiset sensuroivat joitakin Luigi Tencon lauluja, joihin kuuluivat "Cara maestra", "Io sì" ja "Una brava ragazza".
Tenco osallistui vuonna 1967 San Remon musiikkijuhlille laululla "Ciao Amore Ciao". Hänen esitystään ei kuitenkaan kelpuutettu loppukilpailuun, ja hän riisti henkensä 28-vuotiaana. Hänen rakastettunsa, maailmankuulu laulajatar Dalida, yritti surunsa murtamana seurata Tencoa kuolemaan samana vuonna, mutta itsemurhayritys ei onnistunut.
Diskografia

Discografia integrale (Arkistoitu – Internet Archive)
Lárissos

| Lárissos Λάρισσος |
| --- | --- |
 Lárissos-joki Strofylián metsässä.
Alkulähde:  Móvri-vuoret  38°01′22″N, 21°30′01″E
Laskupaikka:  Joonianmeri Kalógrian kylän lähellä  38°09′43″N, 21°21′54″E
Maat:  Kreikka
Pituus:  19,5 km
Lárissos (kreik. Λάρισσος, myös Larissós, Λαρισσός tai Riolítiko, Ριολίτικο), antiikin Laris(s)os (m.kreik. Λάρισ(σ)ος lat. Laris(s)us), on joki, joka virtaa Akhaiassa Peloponnesoksen niemimaan luoteisosassa Kreikassa. Sen pituus on noin 19,5 kilometriä. Joki saa alkunsa Móvri-vuorilta. Se kulkee Kotýchin ja Strofylián kosteikkojen kansallispuistossa Prókopoksen järvilaguunin ja Strofylián metsän läpi ja laskee Joonianmereen lähellä Kalógrian kylää.
Antiikin aikana joki toimi Akhaian ja Eliin rajana. Sen lähellä sijaitsi Dymen kaupunki. Sen varrella sijaitsee myös Teíchos Dymaíonina tunnettu pronssikautisen kohteen arkeologinen alue. Nykyisin Dytikí Achaḯan kunnan osa Lárissoksen kunnallisyksikkö, entinen itsenäinen kunta, on saanut nimensä joesta.
Jokea lähellä Strofylián metsää.
Joki lähellä sen suuta Kalógrian rannassa.
Aiheesta muualla

Kuvia tai muita tiedostoja aiheesta Lárissos Wikimedia Commonsissa
Lolita Lebrón

| Lolita Lebrón> Henkilötiedot |
| --- | --- |
Syntynyt: 19. marraskuuta 1919 Lares, Puerto Rico
Kuollut: 1. elokuuta 2010 San Juan, Puerto Rico
Muut tiedot
Järjestö:  Partido Nacionalista de Puerto Rico
Lolita Lebrón (19. marraskuuta 1919 – 1. elokuuta 2010) oli puertoricolainen kansallismielinen terroristi. Lebrón oli liittynyt Puerto Ricon itsenäisyyttä ajaneeseen Partido Nacionalista de Puerto Rico -puolueeseen hänen muutettuaan New Yorkiin ja 1. maaliskuuta 1954 Lebrón johti Yhdysvaltain kongressitalolle tehtyä hyökkäystä, jonka aikana haavoittui viisi kongressin jäsentä. Lebrón sai vankeutta ja presidentti Jimmy Carter armahti hänet vuonna 1979. Isku tuomittiin laajalti terrorismina, mutta puertoricolaiset kansallismieliset pitivät Lebrónia vallankumouksellisena sankarina.
Elämäkerta > Nuoruus

Lolita Lebrón eli syntyjään Dolores Lebrón Sotomayor syntyi 19. marraskuuta 1919 Laresissa Puerto Ricossa. Hänen isänsä työskenteli kahviplantaasilla.
Lebrón muutti 1940-luvulla New Yorkiin, jossa hän sai töitä ompelijattarena. New Yorkissa hänestä tuli myös puertoricolaisen kansallismielisen Pedro Albizu Camposin seuraaja ja Puerto Ricon kansallispuolueen (esp. Partido Nacionalista de Puerto Rico) jäsen. Osasyy Puerto Ricon itsenäisyyden kannattamiselle oli Lebrónin New Yorkissa kohtaamat ennakkoluulot. Kun Puerto Ricosta tuli Yhdysvaltoihin kuuluva itsehallintoalue (engl. Commonwealth of Puerto Rico) Lebrón ja Albizu Campos päätyivät väkivallan kannalle. Albizu Campos oli päättänyt, että Puerto Ricon asian tukemiseksi oli ryhdyttävä suurempiin tekoihin ja hän asetti Lebrónin suunnittelemaan tulevaa iskua. Lebrón sanoi itse myöhemmin antamassaan haastattelussa olleensa yksin vastuussa suunnitelmasta ollen ainut, joka oli perillä sen yksityiskohdista.
Elämäkerta > Hyökkäys kongressitalolle

1. maaliskuuta 1954 Lebrón ja kolme muuta puertoricolaista kansallismielistä, Rafael Cancel Miranda, Andres Figueroa Cordero ja Irving Flores Rodriguez rynnäköivät Yhdysvaltain edustajainhuoneeseen Yhdysvaltain kongressitalossa. Hyökkäys oli alkanut hankaluuksin, sillä Lebrónin johtama joukko oli eksynyt Union Stationilla ja he olivat joutuneet kysymään ohikulkijalta suuntaa kongressitalolle. Kun hyökkääjät rynnäköivät edustajainhuoneeseen kello 14.32 meneillään oli parhaillaan väittely meksikolaisista maataloustyöntekijöistä. Paikalla oli kaikkiaan 243 kongressin edustajaa. Luger-pistoolilla varustautunut Lebrón ampuivat yhteensä 30 laukausta edustajainhuoneen yläpuolella sijainneelta yleisötasanteelta. Viisi kongressin jäsentä haavoittui Lebrónin huutaessa iskulausetta Viva Puerto Rico!. Pistoolin kahdeksan panoksen lippaan tyhjennyttyä Lebrón otti esiin Puerto Ricon lipun muiden hyökkääjien osoitellessa aseineen edustajainhuoneeseen. Lebrón oli suunnitellut iskun itsemurhaiskuksi, mutta sen sijaan kaikki hyökkääjät saatiin pidätettyä.
Elämäkerta > Oikeudenkäynti, tuomio ja myöhemmät vaiheet

Hyökkäystä seurasi oikeudenkäynti, jossa Lebrón sai viisi tuomiota pahoinpitelystä aseella. Vakavampi syyte tapon yrityksestä hylättiin, koska Lebrón oli ampunut aseellaan kattoon. Hänen tuomionsa oli vähintään 16 vuodesta ja 8 kuukaudesta 50 vuoteen vankeutta. Hyökkäykseen osallistuneet kolme muuta henkilöä saivat raskaammat tuomiot ja vankeutta 25:tä 75:n vuotta. Myöhemmin kaikki hyökkääjät saivat vielä toiset kuusi vuotta vankeutta erillisessä oikeudenkäynnissä kumouksellisesta salaliitosta. Vankilassa Lebrón rakennutti selliinsä pienen alttarin ja sanoi saaneensa hurmoksellisia ja uskonnollisia näkyjä. Hän kieltäytyi hakemasta ehdonalaista vankeutta, sillä hakemus olisi edellyttänyt tekojen anteeksipyyntöä. Presidentti Jimmy Carter armahti Lebrónin ja kaksi muuta hyökkääjää vuonna 1979. Yksi hyökkääjistä oli armahdettu vuotta aiemmin syövän takia. Armahdukset vuonna 1979 olivat osa amerikkalaisvankien vapautusta Kuubassa, vaikkakin Carter itse sanoi armahduksen johtuneen inhimillisistä syistä.
Puerto Ricon itsenäisyyttä kannattaneet pitivät Lebrónia ja muita hyökkääjiä sankareina. Vasemmistopiireissä Lebrónista tuli lähes Che Guevaran kaltainen vallankumouksellinen sankarihahmo, joka tunnettiin nimellä Doña Lolita. Kaikki eivät kuitenkaan olleet samaa mieltä edes Puerto Ricossa. Puerto Ricon edustaja kongressissa Baltasar Corrado del Río sanoi, että armahdettujen olisi pitänyt suorittaa tuomionsa loppuun ja että he olivat vankilassa rikostensa, eivätkä poliittisten mielipiteidensä takia. Lebrónin poliittiset kannat eivät muuttuneet vapautuksen jälkeen. Hän kannatti Puerto Ricon itsenäisyyttä kuolemaansa saakka ja vielä 80-vuotiaana hän oli pidätettynä 60 päivää amerikkalaisen Puerto Ricon Viequesin saaren sotilastukikohdan vastaisissa mielenosoituksissa. Myöhemmillä päivillään hän sanoutui kuitenkin irti väkivallasta. Lebrón kuoli 1. elokuuta 2010 San Juanissa Puerto Ricossa.
Poliisi saattaa Lebrónia hyökkäyksen jälkeen 1. maaliskuuta 1954.